**Výzva na predloženie cenovej ponuky[[1]](#footnote-1)**

**„****Nábor vodičov zo zahraničia**

**prostredníctvom sprostredkovateľskej agentúry \_ CP 30/2024“**

1. **Identifikácia obstarávateľa**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Kontaktná osoba: Peter Mládek

Telefón: +421 2 5950 1428

E-mail: [mladek.peter@dpb.sk](mailto:mladek.peter@dpb.sk)

IČO: 00 492 736

DIČ: 2020298786

IČ DPH: SK2020298786

Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Zatriedenie obstarávacieho subjektu podľa zákona:**

Obstarávateľ podľa § 9 zákona o verejnom obstarávaní.

1. **Názov zákazky: Nábor vodičov zo zahraničia prostredníctvom sprostredkovateľskej agentúry**

**Označenie zákazky:** CP 30/2024

1. **Druh zákazky:** služba
2. **Hlavné miesto** **dodania**: Dopravný podnik Bratislava, Olejkárska 1, Bratislava
3. **Výsledok verejného obstarávania (typ zmluvy, lehota na realizáciu zákazky, platobné podmienky)**:

Typ zmluvy: Rámcová dohoda. Zákazka bude realizovaná na základe objednávok uzavretých na základe rámcovej dohody. Obstarávateľ je oprávnený uzatvoriť rámcovú dohodu s viacerými uchádzačmi, podľa poradia predložených ponúk na základe finálneho vyhodnotenia ponúk (podľa kritérií na vyhodnotenie ponúk). Obstarávateľ si vyhradzuje právo neprijať ponuky, ktoré budú vyššie ako je predpokladaná hodnota zákazky, resp. ak do súťaže predloží ponuku uchádzač, s ktorým má obstarávateľ aktuálne uzatvorenú platnú zmluvu na poskytovanie služby na rovnaký predmet, ako je predmet tejto zákazky a jeho ponuka bude vyššia, ako ceny v zmysle aktuálne uzatvorenej zmluvy.

Platnosť rámcovej dohody: rámcová dohoda sa uzatvára na dobu určitú a to na 24 mesiacov od účinnosti rámcovej dohody, alebo do celkového vyčerpania finančného limitu - vysúťaženej ceny (celkovej ceny v eur bez DPH uvedenej v ponuke uchádzača), a to podľa toho, ktorá skutočnosť nastane skôr.

Úspešný uchádzač (poskytovateľ) sa zaväzuje, že v lehote do 6 mesiacov odo dňa doručenia prvej objednávky zabezpečí uzatvorenie pracovnej zmluvy s min. 10 kandidátmi odsúhlasenými obstarávateľom (prvá objednávka bude s požiadavkou na min. 15 pracovných miest).

Platobné podmienky sú špecifikované v čl. 4 Rámcovej dohody.

1. **Opis predmetu zákazky:**

Predmetom zákazky je poskytnutie služieb - sprostredkovanie vodičov mestskej hromadnej dopravy zo zahraničia.

Predmet zákazky je bližšie špecifikovaný v prílohe č. 1 tejto výzvy (Špecifikácia predmetu zákazky) a v prílohe č. 5 tejto výzvy (Rámcová dohoda), kde sú uvedené aj predpokladané množstvá všetkých požadovaných služieb. Konkrétnu požiadavku (najmä počet vodičov autobusov služieb) bude určovať obstarávateľ samostatnou objednávkou podľa jeho aktuálnych potrieb.

1. **Spoločný slovník obstarávania**: 79623000-7 Zabezpečovanie zamestnancov v obchode alebo priemysle
2. **Predpokladaná hodnota zákazky:** 393 510,- EUR bez DPH.
3. **Hlavné podmienky financovania a platobné dojednania**: Zákazka je financovaná zo zdrojov obstarávateľa. Platobné podmienky sú špecifikované v čl. 4 Rámcovej dohody. Jednotkové ceny uvedené v prílohe č. 2 Rámcovej dohody sú maximálne (konečné).
4. **Podmienky účasti:**

**Osobné postavenie**

1. Uchádzač musí spĺňať podmienky účasti podľa § 32 ods. 1 písm. e) a f) zákona o verejnom obstarávaní (ZVO) a nesmie u neho existovať dôvod na vylúčenie podľa § 40 ods. 6 ZVO (konflikt záujmov nemožno odstrániť inými účinnými opatreniami) a podľa § 40 ods. 8 ZVO. Splnenie podmienky účasti podľa § 32 ods. 1 písm. f) ZVO (zákaz účasti vo verejnom obstarávaní potvrdený konečným rozhodnutím) uchádzač preukáže doloženým čestným vyhlásením podľa Prílohy č. 3. Splnenie podmienky účasti podľa § 32 ods. 1 písm. e) ZVO (oprávnenie poskytovať službu) uchádzač nepreukazuje – obstarávateľ si túto skutočnosť overí z verejne dostupných zdrojov (Obchodný register SR). Uchádzač môže preukázať splnenie podmienky účasti aj podľa § 152 ods. 1 ZVO (zápisom do zoznamu hospodárskych subjektov) alebo § 152 ods. 3 ZVO.

2. Zápis do zoznamu hospodárskych subjektov je účinný voči každému verejnému obstarávateľovi (obstarávateľskej organizácii) a údaje v ňom uvedené nie je potrebné v postupoch verejného obstarávania overovať. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO.

3. Uchádzač môže požadované doklady predbežne nahradiť aj čestným prehlásením podľa Prílohy č. 3, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do desiatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v čestnom prehlásení.

4. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.

5. Doklady musia byť aktuálne (nie staršie ako tri mesiace ku dňu lehoty na predkladanie ponúk; to sa netýka dokladu podľa § 32 ods. 2 písm. e) ZVO) a musia odrážať skutočný stav v čase predkladania ponuky.

6. Ak uchádzačovi taká povinnosť zo zákona vyplýva - najneskôr v čase uzatvorenia zmluvného vzťahu musí byť uchádzač zapísaný v registri partnerov verejného sektora a súčasne nesmie mať v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO ani nesmie mať subdodávateľa alebo subdodávateľa podľa osobitného predpisu, ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 ZVO.

**Finančné a ekonomické postavenie**

Nepožaduje sa

**Technická spôsobilosť alebo odborná spôsobilosť:**

Uchádzač predloží zoznam poskytnutých služieb za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov; dokladom môže byť referencia, ak odberateľom bol verejný obstarávateľ alebo obstarávateľ podľa tohto zákona.

Minimálny rozsah:

Zo zoznamu poskytnutých služieb musí vyplývať, že uchádzač v referenčnom období poskytoval služby rovnakého alebo obdobného charakteru ako je predmet zákazky pre min. 30 kandidátov z krajín EÚ (okrem SR) alebo tretích krajín, ktoré boli ukončené uzatvorením pracovnej zmluvy pre zamestnávateľov v Slovenskej republike.

*Pod službami rovnakého alebo obdobného charakteru sa rozumie zabezpečenie náboru zamestnancov pre zamestnávateľov v Slovenskej republike, ktorý zahŕňal min.:*

* *spustenie náborovej kampane,*
* *pred-selekciu kandidátov,*
* *zabezpečenie výberu a odborného testovania zamestnancov za účasti odberateľa (objednávateľa, zamestnávateľa) (napr. psychologické testy, skúšobná jazda),*
* *zabezpečenie kompletnej agendy súvisiacej s legalizáciou pobytu a výkonu zamestnania vrátane konania o udelenie pobytu až do udelenia povolenia na pobyt.*

V prípade, ak uchádzač preukazuje referenciu plnením, ktorého realizácia presahuje stanovené obdobie rokov, t. j. poskytovanie služby (zmluvy, objednávky) začalo pred piatimi rokmi, alebo nebolo skončené do vyhlásenia verejného obstarávania (ďalej aj ako rozhodné obdobie), uchádzač v zozname uvedie zvlášť iba tú časť poskytovania služby, ktorá bola poskytnutá v rozhodnom období. V prípade, ak poskytnutie služby realizoval záujemca ako člen združenia alebo ako subdodávateľ, uvedie iba rozsah realizovaný ním samotným.

**Splnenie podmienky účasti uvedené v tomto bode Výzvy môže uchádzač predbežne nahradiť čestným vyhlásením podľa Prílohy č. 3.**

1. **Kritéria na vyhodnotenie ponúk:** Ponuky sa budú vyhodnocovať na základe najnižšej ponuky – najnižšej celkovej ceny za predmet zákazky v EUR bez DPH.
2. **Lehota na predkladanie ponúk uplynie dňa: 20.08.2024 do 09:00 hod.**
3. **Spôsob a miesto na predloženie ponúk:** ponuky sa predkladajú prostredníctvom systému na elektronickú komunikáciu IS Josephine: <https://josephine.proebiz.com/sk/tender/58799/summary>
4. **Požadovaný obsah ponuky:**

Ponuka predložená uchádzačom musí obsahovať tieto doklady v elektronickej podobe:

1. Vyplnenú prílohu 2 tejto výzvy – Cenová tabuľka vo formáte .xls aj .pdf (v .pdf ako podpísanú verziu osobou oprávnenou konať za uchádzača);
2. Čestné vyhlásenie podľa Prílohy č. 3 (v .pdf ako podpísanú verziu osobou oprávnenou konať za uchádzača);
3. Čestné vyhlásenie dodávateľa – sankčné opatrenia podľa Prílohy č. 4 (v .pdf ako podpísanú verziu osobou oprávnenou konať za uchádzača);
4. Ďalšie doklady a dokumenty, ktorými uchádzač preukáže splnenie podmienok účasti (ak relevantné);
5. Vyplnený návrh Rámcovej dohody (Príloha č.5)vo formáte .doc/.docx aj v .pdf (v .pdf ako podpísanú verziu osobou oprávnenou konať za uchádzača).
6. Príloha 6 Zoznam poskytnutých služieb

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie rámcovej dohody, pričom v cene budú obsiahnuté všetky náklady spojené s plnením predmetu zákazky.

Na predloženie Rámcovej dohody s prílohami môžu byť v procese poskytovania súčinnosti k uzatvoreniu zmluvy vyzvaní viacerí uchádzači, podľa poradia predložených ponúk na základe finálneho vyhodnotenia ponúk (podľa kritérií na vyhodnotenie ponúk).

Obstarávateľ si vyhradzuje právo neprijať ponuky, ktoré budú vyššie ako je predpokladaná hodnota zákazky, resp. ak do súťaže predloží ponuku uchádzač, s ktorým má obstarávateľ aktuálne uzatvorenú platnú zmluvu na poskytovanie služby na rovnaký predmet, ako je predmet tejto zákazky a jeho ponuka bude vyššia, ako ceny v zmysle aktuálne uzatvorenej zmluvy.

1. **Vyhodnotenie ponúk:**

Obstarávateľ vyhodnocuje ponuky na základe kritéria na vyhodnotenie ponúk: najnižšia cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria cena celkom bez DPH za celý predmet zákazky, pričom na prvom mieste sa umiestni ponuka s najnižšou cenou celkom bez DPH. Obstarávateľ je oprávnený uzatvoriť rámcovú dohodu s viacerými uchádzačmi, podľa poradia predložených ponúk na základe finálneho vyhodnotenia ponúk (ďalej aj ako „**úspešní uchádzači**“). Obstarávateľ si vyhradzuje právo neprijať ponuky, ktoré budú vyššie ako je predpokladaná hodnota zákazky, resp. ak do súťaže predloží ponuku uchádzač, s ktorým má obstarávateľ aktuálne uzatvorenú platnú zmluvu na poskytovanie služby na rovnaký predmet, ako je predmet tejto zákazky a jeho ponuka bude vyššia, ako ceny v zmysle aktuálne uzatvorenej zmluvy.

Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzačov, podľa poradia predložených ponúk na základe finálneho vyhodnotenia ponúk (podľa kritérií na vyhodnotenie ponúk). V prípade, že uchádzači predbežne nahradili doklady preukazujúce splnenie podmienok účasti uvedené v bode 11 Výzvy čestným vyhlásením podľa Prílohy č. 3, obstarávateľ môže vyzvať úspešných uchádzačov na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 5 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.

Ak obstarávateľ pri vyhodnotení ponúk identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponúk, ktoré sa umiestnili podľa poradia predložených ponúk na základe finálneho vyhodnotenia ponúk (podľa kritérií na vyhodnotenie ponúk).

Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešným uchádzačom oznámi, že ich ponuky sa prijímajú. Neúspešnému uchádzačovi oznámi, že neuspel a uvedie dôvody neprijatia jeho ponuky.

Úspešní uchádzači podľa poradia predložených ponúk na základe finálneho vyhodnotenia ponúk (podľa kritérií na vyhodnotenie ponúk), budú vyzvaní na poskytnutie súčinnosti k podpisu zmluvy, v rámci ktorej preukážu, že sú oni a im známi subdodávatelia zapísaní v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie rámcovej dohody, predložia údaje a doklady podľa bodu 21 tejto výzvy.

Obstarávateľ si vyhradzuje právo vyzvať úspešných uchádzačov podľa poradia predložených ponúk na základe finálneho vyhodnotenia ponúk (podľa kritérií na vyhodnotenie ponúk) na nahradenie navrhovaného subdodávateľa v prípade, že subdodávateľ nebude spĺňať podmienky účasti uvedené v bode 11 tejto výzvy týkajúce sa osobného postavenia.

V prípade, ak úspešní uchádzači neposkytnú v stanovenom termíne súčinnosť podľa predchádzajúceho bodu, nenahradia navrhovaného subdodávateľa v stanovenej lehote, prípadne odmietnu podpísať zmluvu, obstarávateľ pristúpi k vyhodnoteniu ponuky, ktorá sa umiestnila na ďalšom mieste v poradí s vykonaním úkonov uvedených v tomto bode výzvy.

1. **Jazyk, v ktorom možno predložiť ponuky:** Štátny jazyk, slovenský jazyk (alebo český jazyk)
2. **Zákazka sa týka projektu / programu financovaného z fondov EÚ:**  neuplatňuje sa
3. **Lehota viazanosti cenovej ponuky:** 6 mesiacov
4. **Obhliadka miesta:** nie
5. **Doplňujúce informácie:**

Obstarávateľ vyžaduje, aby úspešní uchádzači umiestnení podľa poradia predložených ponúk na základe finálneho vyhodnotenia ponúk (podľa kritérií na vyhodnotenie ponúk) v rámcovej dohode najneskôr v čase jej uzavretia uviedli údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Obstarávateľ vyžaduje, aby navrhovaný subdodávateľ spĺňal podmienky účasti týkajúce sa osobného postavenia podľa § 32 ods. 1 písm. e) a f) ZVO a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešní uchádzači umiestnení podľa poradia predložených ponúk na základe finálneho vyhodnotenia ponúk (podľa kritérií na vyhodnotenie ponúk) neuzavrú zmluvu s obstarávateľom, obstarávateľ môže rokovať o uzavretí zmluvy s ďalšími uchádzačmi v poradí.

1. **Dátum zaslania výzvy na predkladanie ponúk:** 08.08.2024

Prílohy:

1. Príloha č. 1: Špecifikácia predmetu zákazky
2. Príloha č. 2: Cenová tabuľka
3. Príloha č. 3: Čestné vyhlásenie uchádzača
4. Príloha č. 4: Čestné vyhlásenie dodávateľa – sankčné opatrenia
5. Príloha č. 5: Rámcová dohoda
6. Príloha č. 6: Zoznam poskytnutých služieb

V Bratislave dňa 08.08.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Barbora Notová

vedúca odboru právnych služieb

a verejného obstarávania

**Príloha č. 1**

**Špecifikácia predmetu zákazky**

**Prílohu tvorí samostatný dokument s názvom:**

Príloha č. 1Špecifikácia predmetu zákazky

**Príloha č. 2**

**Cenová tabuľka**

**Prílohu tvorí samostatný dokument s názvom:**

Príloha č. 2 Cenová tabuľka

**Príloha č. 3**

**Čestné vyhlásenie uchádzača**

**Prílohu tvorí samostatný dokument s názvom:**

Príloha č. 3 Čestné vyhlásenie uchádzača

**Príloha č 4**

**Čestné vyhlásenie dodávateľa – sankčné opatrenia**

**Prílohu tvorí samostatný dokument s názvom:**

Príloha č. 4 Čestné vyhlásenie dodávateľa – sankčné opatrenia

**Príloha č. 5**

**Rámcová dohoda**

**Prílohu tvorí samostatný dokument s názvom:**

Príloha č. 5 Rámcová dohoda

**Príloha č. 6**

**Zoznam poskytnutých služieb**

**Prílohu tvorí samostatný dokument s názvom:**

Príloha č. 6 Zoznam poskytnutých služieb

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)